
Text rozhodnutia
Súd: Krajský súd Banská Bystrica Spisová značka: 24S/115/2018 Identifikačné číslo súdneho spisu: 6018200599 Dátum vydania rozhodnutia: 03. 10. 2019 Meno a priezvisko sudcu, VSÚ: JUDr. Jana Novotná ECLI: ECLI:SK:KSBB:2019:6018200599.3 Rozhodnutie Krajský súd v Banskej Bystrici ako správny súd v senáte zloženom z predsedníčky senátu JUDr. Jany Novotnej a členov senátu Mgr. Ivany Datlovej a JUDr. Petra Molčana v právnej veci žalobcu: Dopravný podnik mesta Banská Bystrica, a.s. so sídlom Kremnička 53, 974 05 Banská Bystrica, IČO: 36 016 411, právne zastúpeného Advokátskou kanceláriou JUDr. Tomáš Suchý, spol. s r.o. so sídlom Horná 13, 974 01 Banská Bystrica, proti žalovanému: Ministerstvo financií Slovenskej republiky so sídlom Štefanovičova 5, 817 82 Bratislava, IČO: 00151742, o preskúmanie zákonnosti rozhodnutia žalovaného č.: MF/012636/2018-243/1070 zo dňa 6. júla 2018 takto r o z h o d o l : Žalobu z a m i e t a . Žalobcovi náhradu trov konania nepriznáva. o d ô v o d n e n i e : Administratívne konanie 1.Úrad vládneho auditu, pracovisko Zvolen (ďalej len „prvostupňový orgán verejnej správy“) Oznámením o začatí správneho konania č. UVA-260/2018-3 zo dňa 30. januára 2018 (ďalej len „Oznámenie“), ktoré bolo žalobcovi doručené 2. februára 2018 začal správne konanie vo veci uloženia sankcií podľa § 31 ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z.z.“). Podnetom na začatie správneho konania boli výsledky administratívnych kontrol žiadostí žalobcu o zúčtovanie zálohovej platby č. XXXXXXXXXXXXXX, XXXXXXXXXXXXXX, XXXXXXXXXXXXXX, XXXXXXXXXXXXXX, XXXXXXXXXXXXXX a XXXXXXXXXXXXXX vrátane ich príloh, ktoré boli vykonané Sociálnou implementačnou agentúrou a Implementačnou agentúrou (ďalej aj „SIA a IA“) pre Operačný program 2 4 S / 1 1 5 / 2 0 1 8 - 2 - Zamestnanosť a sociálna inklúzia v období od 1. júla 2011 do 31. mája 2014 so zameraním na overenie oprávnenosti výdavkov súvisiacich s realizáciou Projektu č. XXXXXXXXXXX - Vzdelávanie zamestnancov spoločnosti Dopravný podnik mesta Banská Bystrica a.s., ktorý bol spolufinancovaný podľa Zmluvy o poskytnutí nenávratného finančného príspevku č. F. zo dňa 14. apríla 2010 v znení jej dodatkov č. 01 až č. 04 (ďalej len „Zmluva“). Zo záznamov z administratívnych kontrol vyplynulo, že časť z poskytnutého finančného príspevku nebola žalobcom použitá na oprávnené výdavky v súlade s podmienkami Zmluvy, čím poskytnutý finančný príspevok nebol zúčtovaný v plnej výške a jeho suma na vrátenie činila 260 437,81 EUR. Po poučení podľa § 33 ods. 2 zákona č. 71/1967 Zb. o správnom konaní (Správny poriadok) v znení neskorších predpisov (ďalej len „Správny poriadok“) sa žalobca k uvedenému Oznámeniu vyjadril podaním zo dňa 8. februára 2018. Prvostupňový orgán verejnej správy žalobcovi poskytol odpoveď podaním zo 14. februára 2018 a následne ho podaním z 9. marca 2018 upovedomil o možnosti vyjadriť sa pred vydaním rozhodnutia jeho podkladu i k spôsobu jeho zistenia, prípadne navrhnúť jeho doplnenie v zmysle § 33 ods. 2 Správneho poriadku, čo žalobca využil podaním vyjadrenia k podkladu pre vydanie rozhodnutia zo dňa 19. marca 2018. Prvostupňové administratívne rozhodnutie 2. Prvostupňový orgán verejnej správy rozhodnutím č.UVA-260/2018, 16/3347/18/018 zo dňa 27. marca 2018 rozhodol tak že: „Sociálna implementačná agentúra a Implementačná agentúra pre Operačný program Zamestnanosť a sociálna inklúzia vykonali v období od 1. júla 2011 do 30. mája 2014 administratívne kontroly žiadostí o zúčtovanie zálohových platieb č.XXXXXXXXXXXXXX, XXXXXXXXXXXXXX, XXXXXXXXXXXXXX, XXXXXXXXXXXXXX, XXXXXXXXXXXXXX a XXXXXXXXXXXXXX vrátane príloh v spoločnosti: Dopravný podnik mesta Banská Bystrica, a.s., Kremnička 53, 974 05 Banská Bystrica, IČO: 36 01 64 11, ktorej bol v rokoch 2010 až 2012 poskytnutý nenávratný finančný príspevok na realizáciu projektu č. XXXXXXXXXXX: Vzdelávanie zamestnancov spoločnosti Dopravný podnik mesta Banská Bystrica, a.s. Projekt bol spolufinancovaný na základe Zmluvy o poskytnutí nenávratného finančného príspevku č. F. zo dňa 14. apríla 2010 v znení dodatku č. 01 zo dňa 5. novembra 2010, dodatku č. 02 zo dňa 29. marca 2011, dodatku č. 3 zo dňa 12. mája 2011 a dodatku č. 04 zo dňa 9. decembra 2011 uzatvorenej medzi Ministerstvom práce, sociálnych vecí a rodiny Slovenskej republiky v zastúpení Sociálnou implementačnou agentúrou a spoločnosťou Dopravný podnik mesta Banská Bystrica, a.s. Vykonanými administratívnymi kontrolami a po posúdení správnym orgánom bolo zistené, že spoločnosť časť poskytnutého finančného príspevku nepoužila na úhradu oprávnených výdavkov nevyhnutných na realizáciu aktivít projektu a za splnenia podmienok stanovených v ČI. 14, bod 1, písm. c) a j) Všeobecných zmluvných podmienok, čím porušila § 19 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v spojení s Č1.2, bod 2.4. a Čl. 3, bod 3.3. Zmluvy o poskytnutí nenávratného finančného príspevku č. F. zo dňa 14. apríla 2010 v znení dodatku č. 01 zo dňa 05. novembra 2010, dodatku č. 02 zo dňa 29. marca 2011, dodatku č. 03 zo dňa 12. mája 2011 a dodatku č. 04 zo dňa 9. decembra 2011 a Čl. 1, bod 1 Všeobecných zmluvných podmienok. Použitie verejných prostriedkov nad rámec oprávnenia, ktorým došlo k vyššiemu čerpaniu verejných prostriedkov spoločnosťou: Dopravný podnik mesta Banská Bystrica, a.s., Kremnička 53, 974 05 Banská Bystrica, IČO: 36 01 64 11 sa posudzuje ako porušenie finančnej disciplíny podľa § 31 ods. 1 písm. b) zákona č. 523/2004 Z. z. o rozpočtových 2 4 S / 1 1 5 / 2 0 1 8 - 3 - pravidlách verejnej správy a o zmene a doplnení niektorých zákonov v znení neskorších predpisov. Na základe zisteného porušenia finančnej disciplíny Úrad vládneho auditu podl'a § 31 ods. 4 zákona č. 523/2004 Z. z. o rozpočtových pravidlách verejnej spravy a o zmene a doplnení niektorých zákonov v znení neskorších predpisov u k l a d á spoločnosti obchodné meno: Dopravný podnik mesta Banská Bystrica, a.s. sídlo: Kremnička 53, 974 05 Banská Bystrica IČO: 36016411 povinnosť odviesť finančné prostriedky, vo výške porušenia finančnej disciplíny, v sume: 260 437,81 EUR, slovom: Dvestošesťdesiattisícštyristotridsaťsedem eur, osemdesiatjeden euro centov do 15 dní od dňa právoplatnosti tohto rozhodnutia na účet Ministerstva práce, sociálnych vecí a rodiny Slovenskej republiky (IČO: 00681156) IBAN: G.XX XXXX XXXX XXXX XXXX XXXX, BIC: G. variabilný symbol XXXXXXXX (správa pre prijímateľa: O. F. XXXXXXX) vedený v Štátnej pokladnici. V prípade nezaplatenia odvodu v stanovenom termíne je povinnosťou zaplatiť penále vo výške 0,1 % zo sumy, v ktorej došlo k porušeniu finančnej disciplíny, za každý aj začatý deň omeškania s úhradou uloženého odvodu na účet Úradu vládneho auditu IBAN: G. XX XXXX XXXX XXXX XXXX XXXX, BIC: G. variabilný symbol XXXXXXXX vedený v Štátnej pokladnici”. 3. V odôvodnení rozhodnutia prvostupňový orgán verejnej správy uviedol, že dňa 14. apríla 2010 Ministerstvo práce, sociálnych vecí a rodiny Slovenskej republiky (ďalej len „poskytovateľ“) v zastúpení Sociálnou implementačnou agentúrou uzatvorilo s prijímateľom, t.j. žalobcom, Zmluvu o poskytnutí nenávratného finančného príspevku č. F. v znení jej dodatkov č. 01 až č. 04, ktorej predmetom bola úprava zmluvných podmienok, práv a povinností pri poskytnutí nenávratného finančného príspevku (ďalej len „NFP“) z prostriedkov Európskeho sociálneho fondu a štátneho rozpočtu Slovenskej republiky za účelom spolufinancovania projektu č. XXXXXXXXXXX - Vzdelávanie zamestnancov spoločnosti Dopravný podnik mesta Banská Bystrica, a.s. (ďalej len „Projekt“), ktorý predstavoval 70 % všetkých oprávnených výdavkov projektu. Žalobcovi bol poskytnutý od 18. júna 2010 do 11. apríla 2012 NFP v celkovej sume 760 170,29 EUR na základe žiadostí o zálohovú platbu č. XXXXXXXXXXXXXX, XXXXXXXXXXXXXX, XXXXXXXXXXXXXX, XXXXXXXXXXXXXX (320 071,70 EUR + 145 294,20 EUR + 254 980,81 EUR + 39 823,54 EUR). S poukazom na čl. 2 bod 2.4 Zmluvy (prijímateľ sa zaväzuje prijať poskytnutý NFP a použiť ho v súlade s podmienkami stanovenými v tejto Zmluve a projekt realizovať riadne a včas), čl. 3 bod 3.3 Zmluvy (prijímateľ sa zaväzuje použiť nenávratný finančný príspevok výlučne na úhradu celkových oprávnených výdavkov na realizáciu aktivít Projektu a za splnenia podmienok stanovených Zmluvou), čl. 1 bod 1 Všeobecných zmluvných podmienok k zmluve o poskytnutí NFP (ďalej len „VZN“) (prijímateľ sa zaväzuje dodržiavať ustanovenia Zmluvy tak, aby bol projekt realizovaný riadne, včas a v súlade s jej podmienkami a postupovať pri realizácii aktivít Projektu s odbornou starostlivosťou), čl. 5 bod 5.32 (schválením výdavku v rozpočte Projektu nevzniká prijímateľovi automaticky nárok na uhradenie výdavku, ak nepreukáže oprávnenosť výdavku v zmysle Usmernenia RO č. N3/2007 k oprávnenosti výdavkov pre programové obdobie 2007 až 2013 v zmysle neskorších aktualizácií), čl. 5 bod 5.1 Zmluvy (zmluvné strany sa dohodli, že vzhľadom na právnu formu prijímateľa sa použije z čl. 15 VZN výlučne odsek 8 a vzhľadom na určený systém financovania - kombinácie zálohových 2 4 S / 1 1 5 / 2 0 1 8 - 4 - platieb a refundácie sa z čl. 16 VZN použije výlučne ods. 4) a čl. 16 bod 4.15 VZN (prijímateľovi vznikne nárok na platbu pri systéme zálohových platieb iba v prípade, ak podá úplnú a správnu žiadosť o platbu, t.j. poskytnutie zálohovej platby a zúčtovanie zálohovej platby, a to až v momente schválenia žiadosti o platbu poskytovateľom. Nárok prijímateľa na vyplatenie príslušnej platby vzniká len v rozsahu v akom poskytovateľ rozhodne o oprávnenosti výdavkov projektu) prvostupňový orgán verejnej správy uviedol, že žalobca sa zaviazal prijať poskytnutý nenávratný finančný prostriedok a použiť ho výlučne na úhradu celkových oprávnených výdavkov v súlade s podmienkami stanovenými v Zmluve, pričom nárok na platbu mu vznikol až momentom schválenia žiadosti o platbu jej poskytovateľom a nárok na vyplatenie príslušnej platby mu vznikol len v rozsahu, v akom poskytovateľ rozhodol o oprávnenosti výdavkov projektu. Podľa čl. 16 bod 4 VZP boli platby na oprávnené výdavky poskytované na základe žiadosti o platbu (poskytnutie zálohovej platby) a žiadosti o platbu (zúčtovanie zálohovej platby). Žalobca predložil poskytovateľovi žiadosti o zúčtovanie zálohových platieb, ktoré boli podrobené administratívnym kontrolám za účelom overenia ich formálnej a vecnej správnosti, t.j. aj oprávnenosti nárokovaných výdavkov. V jednotlivých záznamoch z administratívnych kontrol boli uvedené dôvody krátenia vyúčtovaných výdavkov. Zo záznamov z vykonaných kontrol vyplynulo, že poskytovateľ neschválil výdavky vyúčtované žalobcom v žiadostiach o zúčtovanie zálohových platieb v celom rozsahu, preto mu nárok na nenávratný finančný príspevok vznikol len v rozsahu, v akom poskytovateľ rozhodol o oprávnenosti výdavkov. Z celkových zálohovo poskytnutých finančných prostriedkov vo výške 760 170,29 EUR boli za oprávnené uznané výdavky vo výške 713 904,46 EUR, z čoho prostriedky NFP predstavovali sumu 499 732,48 EUR. Na základe žiadosti o zúčtovanie zálohovej platby: č. XXXXXXXXXXXXXX v sume 14 058,32 EUR zo dňa 10. februára 2011 boli uznané oprávnené výdavky v sume 12 993,32 EUR, z toho NFP v sume 9 095,32 EUR. Záznam z administratívnej kontroly bol vypracovaný 1. júla 2011, č. XXXXXXXXXXXXXX v sume 300 650,09 EUR zo dňa 11. júla 2011 boli uznané oprávnené výdavky v sume 194 569,72 EUR, z toho NFP v sume 136 198,92 EUR. Záznam z administratívnej kontroly bol vypracovaný 13. októbra 2011, č. XXXXXXXXXXXXXX v sume 172 205,71 EUR zo dňa 31. augusta 2011 boli uznané oprávnené výdavky v sume 170 346,87 EUR, z toho NFP v sume 119 242,06 EUR. Záznam z administratívnej kontroly bol vypracovaný 20. januára 2012, č. XXXXXXXXXXXXXX v sume 197 485,74 EUR zo dňa 30. novembra 2011 boli uznané oprávnené výdavky v sume 193 912,66 EUR, z toho NFP v sume 135 738,86 EUR. Záznam z administratívnej kontroly bol vypracovaný 29. februára 2012 č. XXXXXXXXXXXXXX v sume 103 917,43 EUR zo dňa 7. decembra 2011 boli uznané oprávnené výdavky v sume 75 402,69 EUR, z toho NFP v sume 52 781,88 EUR. Záznam z administratívnej kontroly bol vypracovaný 1. marca 2012, č. XXXXXXXXXXXXXX zo dňa 24. mája 2013 v sume 303 651,- EUR boli uznané oprávnené výdavky v sume 66 679,20 EUR, z toho NFP v sume 46 675,44 EUR. Záznam z administratívnej kontroly bol vypracovaný 30. mája 2014. 4. Prvostupňový orgán verejnej správy na základe výsledkov vykonaných kontrol žiadostí o zúčtovanie zálohových platieb uzavrel, že žalobca rozdiel medzi poskytnutým a zúčtovaným NFP v sume 260 437,81 EUR nepoužil na úhradu oprávnených výdavkov nevyhnutných na realizáciu aktivít Projektu a za splnenia podmienok stanovených v čl. 14 bod 1 písm. c) a j) VZP, čím porušil § 19 ods. 6 zákona č. 523/2004 Z.z. v spojení s čl. 2 bod 2.4, čl. 3 bod 3.3 Zmluvy a čl. 1 bod 1 VZP, čo kvalifikoval ako porušenie finančnej disciplíny podľa § 31 ods. 1 písm. b) zákona č. 523/2004 Z.z., pretože v uvedenej sume boli 2 4 S / 1 1 5 / 2 0 1 8 - 5 - verejné prostriedky použité nad rámec oprávnenia. Za porušenie finančnej disciplíny uložil žalobcovi podľa § 31 ods. 4 zákona č. 523/2004 Z.z. povinnosť odviesť finančné prostriedky vo výške porušenia finančnej disciplíny, t.j. vo výške 260 437,80 EUR poskytovateľovi, t.j. Ministerstvu práce, sociálnych vecí a rodiny Slovenskej republiky a pre prípad omeškania s úhradou uloženého odvodu mu uložil povinnosť zaplatiť penále vo výške 0,1 % zo sumy 260 437,81 EUR za každý, aj začatý deň omeškania. 5. Prvostupňový orgán verejnej správy sa vyjadril aj k obsahu vyjadrenia žalobcu k Oznámeniu o začatí správneho konania. K tvrdeniu žalobcu, že nebol dodržaný postup podľa § 31 ods. 14 zákona č. 523/2004 Z.z., t.j., že povinnosť odviesť finančné prostriedky mu nebola uložená v lehote 5 rokov odo dňa preukázaného zistenia porušenia finančnej disciplíny prvostupňový orgán uviedol, že za dátum preukázaného zistenia porušenia finančnej disciplíny považuje dátum, kedy bol žalobca oboznámený s výškou nezúčtovanej časti všetkých poskytnutých zálohových platieb, ktorým je deň doručenia Žiadosti o vrátenie finančných prostriedkov č. XXXXXXXXXXX/F.XX zo dňa 26. novembra 2014, t.j. 1. december 2014, a preto 5-ročná lehota na uloženie povinnosti odviesť finančné prostriedky z dôvodu porušenia finančnej disciplíny v zmysle § 31 ods. 14 zákona č. 523/2004 Z.z. neuplynula. K tvrdeniu žalobcu, že prebieha iné súdne konanie na Krajskom súde v Bratislave č. 1S 176/2015, ktorého predmetom je skúmanie zákonnosti dokumentov a zistení, ktoré majú tvoriť podklad prvostupňového rozhodnutia orgánu verejnej správy uviedol, že predmetom označeného súdneho konania je správa o zistenej nezrovnalosti T. ktorá bola vypracovaná na základe výsledkov opätovných administratívnych kontrol žiadostí o platbu č. A., XXXXXXXXXXXXXX a XXXXXXXXXXXXXX, z ktorých bol vypracovaný záznam z administratívnej kontroly - aktualizácia zo dňa 6. mája 2015. Uviedol, že nejde o totožný predmet preskúmania, pretože predmetom správneho konania v preskúmavanej veci sú výsledky administratívnych kontrol žiadostí o platbu, ktoré boli vyššie označené (bod 1 tohto rozsudku). K namietanému nenariadeniu ústneho pojednávania prvostupňový orgán verejnej správy s poukazom na § 21 Správneho poriadku uviedol, že v správnom konaní boli rozhodné skutočnosti pre vydanie rozhodnutia preukázané listinnými dôkazmi, a preto nebolo potrebné nariadiť ústne pojednávanie. K tvrdeniu žalobcu, že správne konanie viedol len formálne, keď si osvojil výsledky zisťovaní iného orgánu bez toho, aby vlastnou činnosťou zistil skutkový stav veci, prvostupňový orgán verejnej správy uviedol, že preskúmal kompletný spisový materiál, predložené doklady považoval za postačujúce pre právnu kvalifikáciu kontrolných zistení a pre uloženie sankcií a predložené kontrolné zistenia považoval po ich vyhodnotení za preukázané. Zdôraznil, že len poskytovateľ môže rozhodnúť o oprávnenosti výdavkov v rámci realizácie Projektu, a preto mohol pri vydaní rozhodnutia v správnom konaní vychádzať z výsledkov administratívnych kontrol žiadostí o zúčtovanie zálohových platieb, ktoré žalobca poskytovateľovi NFP predložil. Rozhodnutie žalovaného 6. O podanom odvolaní žalobcu voči prvostupňovému rozhodnutiu rozhodol žalovaný rozhodnutím č. MF/XXXXXX/XXXX-XXX/XXXX zo dňa 6. júla 2018 s poukazom na § 59 ods. 2 Správneho poriadku tak, že odvolanie žalobcu zamietol a prvostupňové rozhodnutie potvrdil. 7. V odôvodnení rozhodnutia zhrnul obsah zmluvného vzťahu medzi žalobcom a poskytovateľom NFP, priebeh administratívneho konania, zistený skutkový stav veci, obsah prvostupňového rozhodnutia, obsah odvolania žalobcu a po preskúmaní spisového materiálu 2 4 S / 1 1 5 / 2 0 1 8 - 6 - obsahujúceho písomné dôkazy použijúc zásadu voľného hodnotenia dôkazov, zásadu zákonnosti a zásadu materiálnej pravdy konštatoval, že prvostupňový orgán verejnej správy konal v rozsahu a spôsobom súladným so zákonom. Rozhodol na základe úplne a presne zisteného skutočného stavu veci a vysporiadal sa s námietkami žalobcu vznesenými počas administratívneho konania, a preto prvostupňové rozhodnutie ako súladné so zákonom potvrdil. Osobitne poukázal na § 19 ods. 6 zákona č. 523/2004 Z.z., čl. 2, bod 2.4, čl. 3 bod 3.3, čl. 5 bod 5.1 a bod 5.3 Zmluvy, čl. 16 bod 4.1, bod 4.5, bod 4.10, body 4.16 a 4.18 VZP, na str. 6 až 7 rozhodnutia špecifikoval výdavky, ktoré boli žalobcom uplatnené v jednotlivých žiadostiach o zúčtovanie zálohovej platby a ktoré neboli kontrolou vykonanou poskytovateľom NFP uznané za oprávnené. Zopakoval, že poskytovateľ NFP v zastúpení SIA a IA má právo podľa čl. 16 bod 4.15 VZP rozhodnúť o oprávnenosti výdavkov projektu. Keďže výdavky, ktoré žalobca vyúčtoval jednotlivými žiadosťami o zúčtovanie zálohových platieb neboli SIA a IA schválené v celom rozsahu, žalobcovi vznikol nárok na NFP iba v tom rozsahu, v akom bolo rozhodnuté o oprávnenosti vynaložených výdavkov. Z celkových oprávnených výdavkov v sume 713 904,46 EUR (12 993,32 EUR + 194 569,72 EUR + 170 346,87 EUR + 193,912,66 EUR + 75 402,69 EUR + 66 679,20 EUR) predstavoval NFP 449 732,48 EUR (9 095,32 EUR + 136 198,92 EUR + 119 242,06 EUR + 135 738,86 EUR + 52 781,88 EUR + 46 675,44 EUR). Medzi zálohovo poskytnutým nenávratným finančným príspevkom vo výške 760 170,29 EUR a nenávratným finančným príspevkom, ktorého zúčtovanie bolo uznané za oprávnené v sume 499 732,48 EUR vznikol rozdiel vo výške 260 437,81 EUR, vo vzťahu ku ktorému vznikla žalobcovi podľa čl. 16 bod 4.10 VZP s poukazom na bod 4.8.2 Systému zálohových platieb písm. B - Systém finančného riadenia Štrukturálnych fondov a Kohézneho fondu na programové obdobie 2007 - 2013, verzia 7.0 povinnosť ho vrátiť, pretože ho nepoužil na úhradu oprávnených výdavkov nevyhnutných na realizáciu Projektu a za splnenia podmienok stanovených v čl. 14 bod. 1 písm. c) a j) VZP, čo žalobca neučinil. Keďže žalovaný čerpal verejné prostriedky v sume 260 437,81 EUR nad rámec oprávnenia prvostupňový orgán v súlade so zásadou zákonnosti a zásadou materiálnej pravdy správne konštatoval, že žalobca porušil finančnú disciplínu podľa § 31 ods. 1 písm. b) zákona č. 523/2004 Z.z., na základe čoho mu správne, v súlade s § 31 ods. 4 citovaného zákona uložil povinnosť odviesť finančné prostriedky vo výške porušenia finančnej disciplíny, t.j. v sume 260 437,81 EUR. 8. Žalovaný sa v odôvodnení svojho rozhodnutia vysporiadal aj s odvolacími námietkami žalobcu. Považoval ich za nedôvodné. K odvolacej námietke, že päť ročná prekluzívna lehota. na uloženie sankcie v zmysle § 31 ods. 14 zákona č. 523/2004 Z.z, zanikla stotožňujúc počiatok jej plynutia s dňom ukončenia jednotlivých administratívnych kontrol žiadostí o zúčtovanie zálohových platieb žalovaný uviedol, že odvod za porušenie finančnej disciplíny je možné uložiť do 5 rokov od zistenia porušenia finančnej disciplíny. Žalobca jednotlivé zúčtovacie žiadosti o platbu predkladal postupne a po ich predložení boli postupne vykonávané ich administratívne kontroly. Poslednú zúčtovaciu žiadosť o platbu č. XXXXXXXXXXXXXX v rámci Projektu žalobca predložil 24. mája 2013, pričom žiadna ďalšia zálohová platba už žalobcovi nebola poskytnutá. Podľa čl. 16 bod 4.10 VZP bol preto žalobca povinný nezúčtovaný rozdiel zálohových platieb poskytovateľovi vrátiť. Poskytovateľ overuje oprávnenosť výdavkov v rámci Projektu ako celku administratívnymi kontrolami žiadostí o zúčtovanie zálohových platieb, a preto k finančnému vysporiadaniu nezúčtovanej časti zálohovej platby mohol pristúpiť až po predložení poslednej zúčtovacej žiadosti a vykonaní jej administratívnej kontroly. Preto žalovaný za dátum preukázaného zistenia porušenia finančnej disciplíny označil dátum, kedy bol žalobca oboznámený s výškou nezúčtovanej časti všetkých poskytnutých zálohových platieb, čo bolo dňom doručenia Žiadosti o vrátenie 2 4 S / 1 1 5 / 2 0 1 8 - 7 - finančných prostriedkov č. XXXXXXXXXXX/F.XX, t.j. dňa 1. decembra 2014. K odvolacej námietke nedostatočne zisteného skutkového stav veci a nevykonania navrhnutých dôkazov, ktorú žalobca odôvodnil tvrdením, že prvostupňový orgán verejnej správy mal sám skúmať, či jednotlivými administratívnymi kontrolami žiadostí o zúčtovanie zálohových platieb zistené nedostatky odôvodňovali konštatovanie porušenia zákona, napriek tomu si výsledky administratívnych kontrol bez ďalšieho osvojil a nekonfrontoval ich s argumentami žalobcu, ani mu nedal príležitosť vyjadriť sa aj ústne na pojednávaní, čím porušil zásadu zákonnosti a zásadu materiálnej pravdy žalovaný uviedol, že podľa čl. 16 bod 4.17 v spojení s bodom 4.18 VZP sú podkladom pre rozhodnutie vydané v administratívnom konaní výsledky administratívneho overovania oprávnenosti výdavkov podľa nariadení ES. Overovanie vykonáva poskytovateľ v rámci svojich kompetencií. Podľa čl. 16 bod. 4.15 VZP nárok žalobcu na vyplatenie príslušnej platby vzniká len v rozsahu, v akom poskytovateľ rozhodne o oprávnenosti výdavkov žalobcu v rámci Projektu. Prvostupňový orgán verejnej správy po preskúmaní spisového materiálu v súlade so zásadou zákonnosti, materiálnej pravdy a voľného hodnotenia dôkazov vyhodnotil, že kontrolné zistenia, obsiahnuté v záznamoch z administratívnych kontrol jednotlivých žiadostí žalobcu o zúčtovanie zálohových platieb boli preukázané. Administratívnymi kontrolami bolo zistené porušenie zmluvných podmienok tým, že žalobca časť poskytnutých finančných prostriedkov nepoužil na oprávnené výdavky, čím porušil čl. 2 bod 2.4, čl. 3 bod 3.3. Zmluvy a čl. 1 bod 1.1 VZP, čím došlo k použitiu verejných prostriedkov nad rámec oprávnenia. Uvedené bolo prvostupňovým orgánom verejnej správy správne kvalifikované ako porušenie finančnej disciplíny. K nenariadeniu ústneho pojednávania žalovaný s poukazom na § 21 Správneho poriadku uviedol, že správny orgán nariadi ústne pojednávanie, ak to vyžaduje povaha veci, najmä ak sa tým prispeje k jej objasneniu, alebo ak to ustanovuje osobitný zákon. Nenariadenie ústneho pojednávania prvostupňovým orgánom verejnej správy považoval žalovaný za správne a v súlade so zákonom, pretože žalobca mal právo vyjadriť sa k podkladom rozhodnutia, navrhovať dôkazy, uplatňovať pripomienky a námietky a skutkový stav veci bol preukázaný listinnými dôkazmi, ktorými sa prvostupňový orgán verejnej správy zaoberal, preveril ich opodstatnenosť a ich vplyv na právne posúdenie veci a dospel k záveru, že dôvod na nariadenie ústneho pojednávania nie je daný. K žalobcom namietanej formálnosti správneho konania, a teda jeho nezákonnosti z dôvodu nevykonania vlastného dokazovania, len formálneho osvojenia si predložených záznamov z administratívnych kontrol k jednotlivým žiadostiam o zúčtovanie zálohových platieb s poukazom na Uznesenie Krajského súdu v Bratislave sp. zn. 1S/103/2016 z 1. decembra 2016, ktorým boli záznamy z administratívnych kontrol k žiadosti o platbu spochybnené ako relevantný podklad správneho konania žalovaný uviedol, že záznamy sú výstupom z administratívnych kontrol žiadostí o platbu a ich cieľom je posúdenie oprávnenosti výdavkov v zmysle Zmluvy. Prijímateľa, t.j. žalobcu informujú o výške oprávnených a neoprávnených výdavkov jednotlivých žiadostí o platbu a zdôvodňujú konanie poskytovateľa pri posudzovaní oprávnenosti jednotlivých výdavkov. Zdôraznil, že uvedené posudzovanie je vo výhradnej kompetencii poskytovateľa, a preto sú výsledky administratívnych kontrol relevantným podkladom pre správne konanie. Žaloba 9. Včas podanou správnou žalobou sa žalobca domáhal zrušenia rozhodnutia žalovaného a prvostupňového rozhodnutia, vrátenia veci žalovanému na ďalšie konanie a uplatnil si právo na náhradu trov konania. Tvrdil, že rozhodnutie žalovaného (aj prvostupňové rozhodnutie) je nezákonné pre 2 4 S / 1 1 5 / 2 0 1 8 - 8 - a) nedodržanie zákonných náležitostí rozhodnutia, b) nesprávne právne posúdenie veci vo vzťahu ku dňu preukázaného zistenia porušenia finančnej disciplíny, c) nedostatočne zistený skutočný stav a nevykonanie navrhnutých dôkazov a d) formálnosť správneho konania. 10. Ad a): Žalobca namietal porušenie zásady zákonnosti upravenej v § 3 ods. 1 Správneho poriadku v spojení s jeho ustanovením § 46 z dôvodu, že vo výroku rozhodnutia absentuje popis skutku s uvedeným miesta, času a spôsobu jeho spáchania. Prvostupňový správny orgán vo výroku rozhodnutia uviedol, že administratívnymi kontrolami vykonanými v období od 1. júla 2011 do 30. mája 2014 bolo zistené, že žalobca nepoužil časť poskytnutého finančného príspevku na úhradu oprávnených výdavkov. Z času spáchania skutku, ktorý je vymedzený obdobím 3 rokov nie je možné čas spáchania skutku presne určiť. Z výroku zároveň nevyplýva, akým konkrétnym konaním sa žalobca spáchania správneho deliktu dopustil. Žalovaný pochybil, keď nepresný, neurčitý výrok potvrdil, pretože ho mal buď zrušiť alebo zmeniť. 11. Ad b): Žalobca namietal, že za deň preukázaného zistenia porušenia finančnej disciplíny nie je možné považovať deň doručenia Žiadosti o vrátenie finančných prostriedkov č. XXXXXXXXXXX/ F.XX z 26. novembra 2014, t.j. 1. december 2014, pretože vydaniu Záznamov predchádzali kontrolné zistenia poskytovateľa NFP vyplývajúce z vykonaných administratívnych kontrol jednotlivých žiadostí o zúčtovanie zálohových platieb (v texte aj „Záznamy“) ktorými bolo zistené, že časť z poskytnutého finančného príspevku nebola použitá na oprávnené výdavky v súlade s podmienkami Zmluvy a preto tvrdil, že začiatok prekluzívnej päť ročnej lehoty na uloženie sankcie je potrebné počítať od doby, kedy prebiehali administratívne kontroly (na pojednávaní pred správnym súdom objasnil, že ide o deň ukončenia každej jednotlivej administratívnej kontroly), z ktorých boli Záznamy vyhotovené, pretože ak by neboli zistené žiadne nedostatky, dôvod na vyhotovenie Záznamov z administratívnych kontrol by neexistoval. Zdôraznil, že správny orgán nemal právo uložiť mu sankciu, pretože právo na jej uloženie zaniklo. 12. Ad c): Žalobca tvrdil, že správny orgán nekonal v súlade so Správnym poriadkom, pretože v rámci správneho konania nevykonal vlastné šetrenie, ale vychádzal z výsledkov kontrol jednotlivých žalobcom predložených žiadostí o zúčtovanie zálohových platieb, pričom správny orgán sám neskúmal, či jednotlivými kontrolami zistené nedostatky odôvodňujú konštatovanie porušenia zákona žalobcom. Pri konaní, ktoré správny orgán začal z vlastnej iniciatívy bolo jeho povinnosťou zistiť skutočný stav úplne a presne. Zo správneho spisu však vyplýva, že správny orgán iniciatívne skutočný stav veci nezisťoval, ale vychádzal zo Záznamov z vykonaných kontrol, ktoré mali podľa jeho názoru rozhodujúci význam. Žalobca tvrdil, že k uvedeným skutočnostiam sa chcel vyjadriť na ústnom pojednávaní, čo mu zo strany orgánov verejnej správy nebolo umožnené, v dôsledku čoho správny orgán svojím procesným postupom porušil zásadu súčinnosti zakotvenú v § 3 ods. 2 Správneho poriadku a nezistil dostatočne skutkový stav. 13. Ad d): Žalobca tvrdil, že správne konanie bolo formálne, pretože bolo realizované v rozpore so zásadami správneho konania upravenými v § 3 ods. 1 a 5 Správneho poriadku. Správny orgán nevykonal vlastné šetrenie v rámci správneho konania, ale vychádzal z predložených záznamov z administratívnych kontrol, ktoré si len formálne osvojil bez toho, 2 4 S / 1 1 5 / 2 0 1 8 - 9 - aby právny názor iného štátneho orgánu vecne a právne skúmal a vyhodnotil. Podľa žalobcu mal správny orgán sám skúmať, či žalobca porušil zákon takým spôsobom, ktorý odôvodňuje, aby bolo rozhodnuté o uloženej povinnosti. Zdôraznil, že v správnom konaní nestačí vychádzať iba z listín, ktoré sú výstupom z administratívnej kontroly, ale je potrebné vykonať vlastné šetrenia a dokazovania správnym orgánom podľa Správneho poriadku v súlade so zásadou materiálnej pravdy, spoľahlivo zisteného skutkového stavu bez dôvodných pochybností a zásady zákonnosti. S poukazom na obsah súdnych rozhodnutí, podľa ktorých sú záznamy z administratívnych kontrol len rozhodnutia predbežnej povahy, resp. písomnosti s informatívnym charakterom (napr. uznesenie Krajského súdu Bratislava sp. zn. 1S/103/2016 z 1. decembra 2016) nastolil otázku, či záznamy z administratívnych kontrol sú relevantným podkladom pre vydanie rozhodnutia v preskúmavanej veci. Žalobca zdôraznil, že zákon o rozpočtových pravidlách verejnej správy neporušil a tvrdenia orgánov verejnej správy o opaku nemajú oporu v obsahu správneho spisu, v skutkovom ani skutočnom stave veci, a preto porušenie zákona, ktoré je mu vytýkané, považuje za nedôvodné. Zároveň uviedol, že právomoc orgánu, ktorý vydal predmetné Záznamy a konštatoval v nich údajné porušenie zákona zo strany žalobcu je vymedzená zákonom a vzťahuje sa na kontrolu iba tých zákonných ustanovení, ktoré žalobcovi ukladajú určitý normatívny príkaz alebo zákaz. Žalobcovi sú však vytýkané porušenia zákona, ktoré majú povahu všeobecnej a abstraktnej právnej normy, neobsahujúcej žiadny normatívny príkaz alebo zákaz, a preto nemôže ani existovať porušenie zákona na strane žalobcu. Pokiaľ by správny orgán postupoval v súlade so zásadou zákonnosti a materiálnej pravdy nemohol by dospieť k takému záveru, k akému napadnutým rozhodnutím dospel. Rozhodnutie vydané v správnom konaní označil za vecne nesprávne, vydané na základe nedostatočne zisteného skutkového stavu. Vyjadrenie žalovaného 14. V podanom vyjadrení k správnej žalobe žalovaný uviedol, že jeho rozhodnutie ako aj prvostupňové rozhodnutie orgánu verejnej správy v odôvodnení spĺňajú zákonné náležitosti, a preto ich považoval za vecne správne, vydané v súlade s § 46 Správneho poriadku a navrhol, aby správny súd po preskúmaní veci žalobu žalobcu ako nedôvodnú zamietol. 15. K žalobným námietkam v bode 9 uviedol, že rozhodnutia vydané v oboch stupňoch správneho konania obsahujú v súlade s § 47 ods. 2 Správneho poriadku rozhodnutie vo veci samej s uvedením ustanovenia právneho predpisu, podľa ktorého sa rozhodlo, povinnosť, ktorá bola žalobcom porušená, sankciu i lehotu na plnenie. Vo výroku bol vymedzený predmet konania spočívajúci v špecifikácii správneho deliktu, čas a spôsob jeho spáchania ako aj zmluvné podmienky spolu s právnymi predpismi Slovenskej republiky, ktoré boli porušené a sankcie, ktoré boli v správnom konaní uložené. Podstatou posudzovanej veci bolo, že žalobca časť poskytnutej zálohy z nenávratného finančného príspevku nepoužil na úhradu oprávnených výdavkov nevyhnutných na realizáciu aktivít Projektu za splnenia dohodnutých podmienok, čím bol vymedzený samotný skutok aj spôsob jeho spáchania a čas spáchania skutku bol vymedzený obdobím od 1. júla 2011 do 30. mája 2014, t.j. výkonom administratívnych kontrol žiadostí o zúčtovanie zálohových platieb, ktorými bolo zistené čerpanie NFP nad rámec oprávnenia. Použitie verejných prostriedkov nad rámec oprávnenia bolo posúdené ako porušenie finančnej disciplíny podľa § 31 ods. 1 písm. b) zákona č. 523/2004 Z.z., pričom neoprávnene použité finančné prostriedky boli vo výroku rozhodnutia vymedzené Zmluvou, identifikačnými číslami žiadostí o platby a presnou sumou na vrátenie. 2 4 S / 1 1 5 / 2 0 1 8 - 10 - Na základe uvedeného uzavrel, že vo výroku prvostupňového rozhodnutia aj rozhodnutia žalovaného bol skutok náležite popísaný dostatočným a nezameniteľným spôsobom. 16. K žalobnej námietke uplynutia prekluzívnej lehoty v zmysle § 31 ods. 14 zákona č. 523/2004 Z.z. (bod 10) uviedol, že administratívnymi kontrolami žiadostí o platby poskytovateľ overuje oprávnenosť výdavkov v rámci realizácie Projektu ako celku a k finančnému vysporiadaniu nezúčtovanej časti zálohových platieb mohol pristúpiť až po predložení poslednej zúčtovacej žiadosti o platbu a po vykonaní jej administratívnej kontroly. Poslednou zúčtovacou žiadosťou o platbu v rámci Projektu bola žiadosť č. XXXXXXXXXXXXXX z 24. augusta 2013 (správne z 24. mája 2013) a žiadna ďalšia zálohová platba už žalobcovi nebola poskytnutá. Preto za dátum preukázaného zistenia porušenia finančnej disciplíny označil 1. december 2014, t.j. deň doručenia Žiadosti o vrátenie finančných prostriedkov č. XXXXXXXXXXX/F.XX z 26. novembra 2014, ktorou bol žalobca oboznámený s výškou nezúčtovanej časti všetkých poskytnutých zálohových platieb. Päťročná prekluzívna lehota v zmysle § 31 ods. 14 zákona č. 523/2004 Z.z. počítaná od 1. decembra 2014 neuplynula, a neuplynula by ani v prípade rešpektovania názoru žalobcu a jej počítania odo dňa ukončenia vykonávania administratívnej kontroly poslednej zúčtovacej žiadosti o platbu, t.j. od 30. mája 2014. 17. K žalobnej námietke nenariadenia ústneho pojednávania (bod 11) žalovaný uviedol, že zmyslom ústneho pojednávania je, aby účastníci konania mohli uplatniť námietky, prípadne návrhy a správny orgán ho nariaďuje iba vtedy, ak to vyžaduje povaha veci, najmä ak sa tým prispeje k jej objasneniu alebo ak to ustanovuje osobitný zákon. Žalovaný tvrdil, že v prejednávanej veci nebolo potrebné ústne pojednávanie nariadiť, pretože skutkový stav bol preukázaný listinnými dôkazmi, ktorými sa prvostupňový správny orgán zaoberal, preveril ich opodstatnenosť a vplyv na právne posúdenie veci. Prvostupňový orgán verejnej správy žalobcovi oznámil začatie správneho konania, umožnil mu vyjadriť sa k Oznámeniu o začatí správneho konania (podanie žalobcu zo 14. februára 2018) aj k podkladom pre vydanie rozhodnutia a uplatniť svoje námietky, či navrhnúť, resp. predložiť dôkazy o svojich tvrdeniach a umožnil mu nahliadať do spisu, čím mu dal dostatočnú príležitosť obhájiť svoje práva a záujmy, a teda postupoval v úzkej súčinnosti so žalobcom. 18. K namietanej formálnosti správneho konania (bod 12) žalovaný uviedol, že podkladom pre výkon správneho konania boli výsledky administratívneho overenia oprávnenosti výdavkov zúčtovaných žalobcom, ktoré bolo vykonané poskytovateľom NFP v rámci jeho kompetencií. Cieľom administratívnych kontrol žiadostí o platbu bolo posúdenie oprávnenosti výdavkov podľa Zmluvy, o ktorej môže rozhodnúť len poskytovateľ. Preto sú výsledky jeho administratívnych kontrol relevantným podkladom pre správne konanie. Prvostupňový orgán verejnej správy i žalovaný sa s kompletným spisovým materiálom oboznámili a v rámci voľného hodnotenia dôkazov a materiálnej pravdy ich vyhodnotili tak, že predložené doklady sú postačujúce pre právnu kvalifikáciu kontrolných zistení a pre uloženie sankcií podľa zákona č. 523/2004 Z.z. Kontrolné zistenia považovali za preukázané. 19. Súčasťou podanej správnej žaloby bola žiadosť žalobcu o priznanie odkladného účinku správnej žalobe v zmysle § 185 písm. a) zákona č. 162/2015 Z.z. Správny súdny poriadok (ďalej len „SSP“), o ktorom rozhodol správny súd Uznesením č.k. 24S/115/2018-60 z 20. decembra 2018 tak, že návrh žalobcu na priznanie odkladného účinku správnej žalobe zamietol. Uznesenie nadobudlo právoplatnosť 2. januára 2019. 2 4 S / 1 1 5 / 2 0 1 8 - 11 - Posúdenie podstatných skutkových tvrdení a právnych argumentov 20. Krajský súd v Banskej Bystrici ako správny súd vecne príslušný na konanie podľa § 10 SSP a miestne príslušný podľa § 13 ods. 1 SSP vec prejednal na nariadenom pojednávaní v súlade s ust. 107 ods. 1 písm. a) a po preskúmaní veci dospel k záveru, že žaloba nie je dôvodná. 21. Podľa § 3 ods. 1, 2, 5 Správneho poriadku (1) Správne orgány postupujú v konaní v súlade so zákonmi a inými právnymi predpismi. Sú povinné chrániť záujmy štátu a spoločnosti, práva a záujmy fyzických osôb a právnických osôb a dôsledne vyžadovať plnenie ich povinností. (2) Správne orgány sú povinné postupovať v konaní v úzkej súčinnosti s účastníkmi konania, zúčastnenými osobami a inými osobami, ktorých sa konanie týka a dať im vždy príležitosť, aby mohli svoje práva a záujmy účinne obhajovať, najmä sa vyjadriť k podkladu rozhodnutia, a uplatniť svoje návrhy. Účastníkom konania, zúčastneným osobám a iným osobám, ktorých sa konanie týka musia správne orgány poskytovať pomoc a poučenia, aby pre neznalosť právnych predpisov neutrpeli v konaní ujmu. (5) Rozhodnutie správnych orgánov musí vychádzať zo spoľahlivo zisteného stavu veci. Správne orgány dbajú o to, aby v rozhodovaní o skutkovo zhodných alebo podobných prípadoch nevznikali neodôvodnené rozdiely. 22. Podľa § 21 ods. 1 Správneho poriadku Správny orgán nariadi ústne pojednávanie, ak to vyžaduje povaha veci, najmä ak sa tým prispeje k jej objasneniu, alebo ak to ustanovuje osobitný zákon. Ak sa má pri ústnom pojednávaní uskutočniť ohliadka, uskutočňuje sa ústne pojednávanie spravidla na mieste ohliadky. 23. Podľa § 46 Správneho poriadku rozhodnutie musí byť v súlade so zákonmi a ostatnými právnymi predpismi, musí ho vydať orgán na to príslušný, musí vychádzať zo spoľahlivo zisteného stavu veci a musí obsahovať predpísané náležitosti. 24. Podľa § 47 ods. 1,2 a 3 Správneho poriadku (1) Rozhodnutie musí obsahovať výrok, odôvodnenie a poučenie o odvolaní (rozklade). Odôvodnenie nie je potrebné, ak sa všetkým účastníkom konania vyhovuje v plnom rozsahu. (2) Výrok obsahuje rozhodnutie vo veci s uvedením ustanovenia právneho predpisu, podľa ktorého sa rozhodlo, prípadne aj rozhodnutie o povinnosti nahradiť trovy konania. Pokiaľ sa v rozhodnutí ukladá účastníkovi konania povinnosť na plnenie, správny orgán určí pre ňu lehotu; lehota nesmie byť kratšia, než ustanovuje osobitný zákon. (3) V odôvodnení rozhodnutia správny orgán uvedie, ktoré skutočnosti boli podkladom na rozhodnutie, akými úvahami bol vedený pri hodnotení dôkazov, ako použil správnu úvahu pri použití právnych predpisov, na základe ktorých rozhodoval, a ako sa vyrovnal s návrhmi a námietkami účastníkov konania a s ich vyjadreniami k podkladom rozhodnutia. 25. Podľa § 59 ods. 1, 2 a 3 Správneho poriadku (1) Odvolací orgán preskúma napadnuté rozhodnutie v celom rozsahu; ak je to nevyhnutné, doterajšie konanie doplní, prípadne zistené vady odstráni. (2) Ak sú pre to dôvody, odvolací orgán rozhodnutie zmení alebo zruší, inak odvolanie zamietne a rozhodnutie potvrdí. 2 4 S / 1 1 5 / 2 0 1 8 - 12 - (3) Odvolací orgán rozhodnutie zruší a vec vráti správnemu orgánu, ktorý ho vydal, na nové prejednanie a rozhodnutie, pokiaľ je to vhodnejšie najmä z dôvodov rýchlosti alebo hospodárnosti; správny orgán je právnym názorom odvolacieho orgánu viazaný. 26. Podľa § 24b ods. 1, 2 zákona č. 528/2008 Z.z. o pomoci a podpore poskytovanej z fondov Európskeho spoločenstva (ďalej len „zákon č. 528/2008 Z.z.“) (1) Kontrolu projektu vykonáva riadiaci orgán. Riadiaci orgán môže poveriť výkonom kontroly projektu právnickú osobu, ktorá má odborné, personálne a materiálne predpoklady na výkon tejto kontroly; tým nie je dotknuté ustanovenie § 7 ods. 3. (2) Kontrolou projektu riadiaci orgán overuje a) plnenie podmienok poskytnutia pomoci a podpory, b) súlad platby a súvisiacej dokumentácie s osobitnými predpismi, 62d) medzinárodnými zmluvami, ktorými je Slovenská republika viazaná a na základe ktorých sa Slovenskej republike poskytujú prostriedky zo zahraničia a uzatvorenými zmluvami podľa Občianskeho zákonníka alebo Obchodného zákonníka, c) hospodárnosť, efektívnosť, účinnosť a účelnosť použitia pomoci a podpory. 27. Podľa § 24c zákona č. 528/2008 Z.z. administratívna kontrola je kontrola vykonávaná riadiacim orgánom, ktorý overuje doklady a iné písomnosti predložené kontrolovaným subjektom. 28. Podľa § 24d ods. 2 písm. b) zákona č. 528/2008 Z.z. Zamestnanci riadiaceho orgánu sú pri vykonávaní administratívnej kontroly povinní b) oboznámiť kontrolovaný subjekt so závermi administratívnej kontroly. 29. Podľa § 24e ods. 1, 2 zákona č. 528/2008 Z.z. (1) Z administratívnej kontroly vypracuje riadiaci orgán záznam, ktorý obsahuje a) označenie riadiaceho orgánu, ktorý administratívnu kontrolu vykonal, b) mená a priezviská zamestnancov riadiaceho orgánu, ktorí administratívnu kontrolu vykonali, c) označenie kontrolovaného subjektu, d) miesto a čas vykonania administratívnej kontroly, e) závery administratívnej kontroly a opis zistených nedostatkov, f) zoznam dokladov a iných písomnosti vzťahujúcich sa k predmetu administratívnej kontroly, g) dátum vyhotovenia záznamu, h) podpisy zamestnancov riadiaceho orgánu, ktorí administratívnu kontrolu vykonali. (2) Ak sa na základe záverov administratívnej kontroly má začať konanie podľa všeobecného predpisu o správnom konaní, 42) riadiaci orgán vyžaduje od kontrolovaného subjektu v lehote určenej riadiacim orgánom písomné vyjadrenie k záverom administratívnej kontroly; k záznamu sa priložia doklady a iné písomnosti vzťahujúce sa k predmetu administratívnej kontroly. 30. Podľa § 2a zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov (ďalej len „zákon č. 523/2004 Z.z.“) na účely tohto zákona sa rozumie 2 4 S / 1 1 5 / 2 0 1 8 - 13 - a) verejnými prostriedkami finančné prostriedky, s ktorými hospodária právnické osoby verejnej správy; verejnými prostriedkami sú aj prostriedky Európskej únie a odvody Európskej únii, 31. Podľa § 19 ods. 3, 6 zákona č. 523/2004 Z.z. (3) Právnické osoby a fyzické osoby, ktorým sa poskytujú verejné prostriedky, zodpovedajú za hospodárenie s nimi a sú povinné pri ich používaní zachovávať hospodárnosť, efektívnosť a účinnosť ich použitia; 21) pri poskytovaní preddavkov z verejných prostriedkov sú povinné postupovať podľa odsekov 8 až 10. (6) Verejné prostriedky sa môžu používať na krytie nevyhnutných potrieb a opatrení vyplývajúcich z osobitných predpisov. Subjekt verejnej správy je povinný pri používaní verejných prostriedkov zachovávať hospodárnosť, efektívnosť a účinnosť ich použitia. 21) Subjekt verejnej správy je povinný pri poskytovaní preddavkov z verejných prostriedkov postupovať podľa odsekov 8 až 10. 32. Podľa § 31 ods. 1 písm. b) ods. 4, ods. 9, ods. 11, 12, 14, 15 zákona č. 523/2004 Z.z. (1) Porušením finančnej disciplíny je b) poskytnutie alebo použitie verejných prostriedkov nad rámec oprávnenia, ktorým dôjde k vyššiemu čerpaniu verejných prostriedkov, (4) Za porušenie finančnej disciplíny podľa odseku 1 písm. b) sa ukladá odvod vo výške porušenia finančnej disciplíny a penále vo výške 0,1% zo sumy, v ktorej došlo k porušeniu finančnej disciplíny, za každý aj začatý deň omeškania s úhradou uloženého odvodu. Za porušenie finančnej disciplíny podľa odseku 1 písm. c) a d) sa ukladá odvod vo výške porušenia finančnej disciplíny a penále vo výške 0,1% zo sumy neodvedenej v ustanovenej alebo určenej lehote za každý deň prekročenia lehoty na odvedenie finančných prostriedkov až do dňa ich odvedenia vrátane. Ak právnická osoba alebo fyzická osoba sama zistí porušenie finančnej disciplíny podľa odseku 1 písm. c) a d) alebo sa zistí porušenie finančnej disciplíny podľa odseku 1 písm. c) a d) pri výkone kontroly alebo vnútorného auditu a právnická osoba alebo fyzická osoba protiprávny stav odstráni alebo odvedie finančné prostriedky vo výške porušenia finančnej disciplíny do dňa skončenia kontroly alebo vnútorného auditu, najneskôr do začatia vládneho auditu, správne konanie sa nezačne. (9) Odvod, penále a pokutu za porušenie finančnej disciplíny pri nakladaní s verejnými prostriedkami ukladá a vymáha orgán vykonávajúci kontrolu, auditujúci orgán alebo orgán dozoru štátu v rozsahu svojej pôsobnosti ustanovenej osobitnými predpismi. (11) Odvod, penále a pokutu za to isté porušenie finančnej disciplíny možno uložiť len raz. (12) Ukladanie a vymáhanie odvodu, penále a pokuty sa riadi všeobecnými predpismi o správnom konaní. 48) Na správu pohľadávky štátu vzniknutej z tohto titulu sa vzťahuje osobitný predpis. 28) Ak subjekt, ktorý porušil finančnú disciplínu, postupuje v súlade s dohodou uzatvorenou podľa osobitného predpisu, 48a) za deň odvedenia prostriedkov na účely určenia výšky penále sa považuje deň účinnosti tejto dohody podľa osobitného predpisu. (14) Odvod, penále a pokutu za porušenie finančnej disciplíny možno uložiť do piatich rokov odo dňa preukázaného zistenia porušenia finančnej disciplíny. (15) Na postup pri úhrade odvodu za porušenie finančnej disciplíny pri hospodárení s prostriedkami Európskej únie a prostriedkami štátneho rozpočtu určenými na financovanie spoločných programov Slovenskej republiky a Európskej únie sa vzťahuje osobitný predpis; 12aa) penále a pokuta sú príjmom štátneho rozpočtu podľa § 7 ods. 1 písm. i). Za porušenie finančnej disciplíny podľa odseku 1 písm. j) pri nakladaní s prostriedkami Európskej únie a prostriedkami štátneho rozpočtu na financovanie spoločných programov Slovenskej republiky 2 4 S / 1 1 5 / 2 0 1 8 - 14 - a Európskej únie sa ukladá odvod vo výške porušenia finančnej disciplíny, pričom ustanovenie § 32 sa neuplatní. 33. Podľa § 32 zákona č. 523/2004 Z.z. Ministerstvo financií môže subjektu, ktorému vyplývajú povinnosti z tohto zákona, uložiť za ich nesplnenie pokutu až do výšky 40 000 eur podľa všeobecných predpisov o správnom konaní v lehote podľa § 31. Za nesplnenie povinností ustanovených v § 8a ods. 10 a § 19 ods. 3 a 6 môže uložiť pokutu aj Úrad vládneho auditu až do výšky 40 000 eur podľa všeobecných predpisov o správnom konaní v lehote podľa § 31. Na správu pohľadávky štátu vzniknutej z tohto titulu sa vzťahuje osobitný predpis. Pokuty sú príjmom štátneho rozpočtu 34. V správnom súdnictve poskytuje správny súd ochranu právam alebo právom chráneným záujmom fyzickej osoby alebo právnickej osoby v oblasti verejnej správy. Správny súd rozhoduje na základe včas podanej správnej žaloby, pričom predmet súdneho prieskumu je v dispozícii žalobcu. Správny súd je v zmysle § 134 ods. 1 SSP viazaný rozsahom a dôvodmi žaloby, ak nie je ustanovené inak. Správny súd na základe podanej správnej žaloby preskúmal zákonnosť napadnutého rozhodnutia výlučne z dôvodov nezákonnosti uplatnených v žalobe a po preskúmaní rozhodnutia a predchádzajúceho konania zistil, že žalobe žalobcu nie je možné vyhovieť. 35. Námietku nezákonnosti, spočívajúcu v tvrdenom nedostatku zákonných náležitostí rozhodnutia o správnom delikte a o uložení sankcie, pretože podľa žalobcu neobsahuje popis skutku s uvedením miesta, času a spôsobu jeho spáchania, čo malo spôsobiť nepresnosť a neurčitosť výroku (bod 9), vyhodnotil správny súd ako nedôvodnú. Požiadavky na výrok rozhodnutia sú upravené v § 47 ods. 2 Správneho poriadku tak, že musí obsahovať rozhodnutie vo veci s uvedením právneho predpisu, podľa ktorého sa rozhodlo. Pretože sa ním rozhoduje o právach a povinnostiach alebo právom chránených záujmoch fyzických a právnických osôb, musí byť konkrétny a zrozumiteľný. To, či výrok rozhodnutia má zákonom požadované náležitosti, teda či obsahuje rozhodnutie vo veci, závisí od predmetu konania. V preskúmavanej veci bolo vydané rozhodnutie o porušení finančnej disciplíny v rámci nakladania s verejnými prostriedkami (§ 2, § 19 ods. 1 zákona č. 523/2004 Z.z.), pri ktorom sú fyzické a právnické osoby, ktorým sa poskytujú a subjekty verejnej správy povinné zachovávať hospodárnosť, efektívnosť a účinnosť ich použitia (§ 19 ods. 3, 6 cit. zákona). Porušením finančnej disciplíny je poskytnutie alebo použitie verejných prostriedkov nad rámec oprávnenia, čím dôjde k vyššiemu čerpaniu verejných prostriedkov (§ 31 ods. 1 písm. b) cit. zákona). Za zistené porušenie finančnej disciplíny sa podľa § 31 ods. 4 cit. zákona ukladá odvod zodpovedajúci výške porušenia finančnej disciplíny a pre prípad omeškania s jeho úhradou aj penále vo výške 0,1 % denne, ktoré možno za to isté porušenie finančnej disciplíny uložiť len jeden raz. Z uvedeného je zrejmé, že nevyhnutnou náležitosťou výroku rozhodnutia o porušení finančnej disciplíny je popis skutku s takou špecifikáciou, ktorá vylúči jeho zameniteľnosť s iným skutkom, čím sa zabráni prípadnému opakovanému uloženiu odvodu vo výške porušenia finančnej disciplíny. V preskúmavanej veci obsahuje výrok rozhodnutia rozhodnutie vo veci aj s uvedením ustanovenia právneho predpisu, podľa ktorého sa rozhodlo, pretože z neho vyplýva, že žalobca v rozpore s § 19 ods. 6 zákona č. 523/2004 Z.z. časť nenávratného finančného príspevku, ktorý mu bol poskytnutý z prostriedkov Európskeho sociálneho fondu a štátneho rozpočtu SR na realizáciou projektu č. XXXXXXXXXXX: Vzdelávanie zamestnancov spoločnosti Dopravný podnik mesta Banská Bystrica, a.s. na základe špecifikovanej Zmluvy použil neoprávnene, čo vyplynulo z administratívnych kontrol 2 4 S / 1 1 5 / 2 0 1 8 - 15 - označených žiadostí žalobcu o zúčtovanie zálohových platieb, čím porušil finančnú disciplínu spôsobom predpokladaným v § 31 ods. 1 písm. b) cit. zákona. Konkrétne bola vyjadrená aj výška neoprávnene použitých finančných prostriedkov na daný Projekt sumou 260 437,81 EUR. Tvrdenie žalobcu, že v rozhodnutí absentuje presný čas a spôsob porušenia finančnej disciplíny nezodpovedá obsahu preskúmavaného rozhodnutia. Čas porušenia finančnej disciplíny je vymedzený časovým obdobím vykonávania administratívnych kontrol (od 1. júla 2011 do 30. mája 2014) konkrétnych žiadostí o zúčtovanie zálohových platieb NFP (spôsob porušenia finančnej disciplíny). Rozhodnutie teda aj bez časovej konkretizácie prevedenia pridelených finančných prostriedkov z NFP na úhradu konkrétnych výdavkov obsahuje dostatočný popis skutočností rozhodných pre posúdenie, že zo strany žalobcu došlo k porušeniu finančnej disciplíny z hľadiska času i spôsobu vymedzením konkrétnych žiadostí o zúčtovanie zálohových platieb, z ktorých bolo vykonanými administratívnymi kontrolami zistené v časti neoprávnené použitie NFP. Výrok rozhodnutia preto nezrozumiteľnosťou, neurčitosťou ani nedostatkom konkrétnych náležitostí netrpí. Pre úplnosť správny súd uvádza, že na rozdiel od svojej doterajšej rozhodovacej činnosti (napr. rozsudok č. k. 24S/127/2018 zo dňa 23. mája 2019) konanie žalobcu, vymedzené v preskúmavanej veci nekvalifikuje ako „iný správny delikt“, pretože normatívne nie je za iný správny delikt označený. Pri jeho preskúmavaní preto ani nepostupoval podľa § 194 a nasledujúcich SSP, týkajúcich sa správnych žalôb vo veciach správneho trestania, považujúc podanú žalobu za všeobecnú správnu žalobu podľa § 6 ods. 2 písm. a) SSP, keď ani žalobca podanú žalobu neoznačil za žalobu vo veciach správneho trestania (§ 182 ods. 1 písm. a) SSP). Povaha konania pred správnym súdom nie je daná charakterom preskúmavaného rozhodnutia orgánu verejnej správy ale označením žaloby a žalobnými dôvodmi. Správnym trestaním je v zmysle § 194 ods. 1 SSP rozhodovanie o priestupku, správnom delikte alebo sankcii za iné protiprávne konanie. Porušenie finančnej disciplíny pri nakladaní s verejnými prostriedkami je nesporne protiprávne konanie, ktorým je dotknutý záujem na účelnom, hospodárnom a efektívnom poskytovaní a používaní verejných prostriedkov. Za porušenie finančnej disciplíny spočívajúce v použití verejných prostriedkov nad rámec oprávnenia s následkom vyššieho čerpania verejných prostriedkov možno v rámci vyvodzovania zodpovednosi uložiť v zmysle § 31 ods. 4 zákona č. 523/2004 Z.z. povinnosť odvodu takto čerpaných verejných finančných prostriedkov do príslušného rozpočtu verejnej správy, účelom ktorého je reparácia - náprava nezákonného stavu, čo bolo aj predmetom preskúmavaného rozhodnutia. Okrem uvedeného zákon č. 523/2004 Z.z. v § 31 ods. 16 predpokladá aj uloženie sankcie za porušenie finančnej disciplíny za splnenia podmienky, že porušenie finančnej disciplíny podľa § 31 ods. 1 písm. a) až i) je aj porušením povinností ustanovených osobitným predpisom a aj v § 32 umožňuje uložiť subjektu, ktorému vyplývajú povinnosti z tohto zákona pokutu (sankciu), a to až do výšky 40 000,- EUR. Jej účel je preventívno-represívny, t.j. odradiť subjekt, ktorý sa protiprávneho konania dopustil od protiprávneho konania v budúcnosti a jeho potrestanie. Preskúmavaným rozhodnutím nebolo rozhodnuté o uložení sankcie podľa § 32 zákona č. 523/2004 Z.z., teda žalobca nebol za porušenie finančnej disciplíny potrestaný. Bola mu len uložená povinnosť vrátiť poskytnuté finančné prostriedky, ktoré použil nad rámec oprávnenia, aby bol dosiahnutý stav súladný so zákonom na základe dohodnutých zmluvných podmienok, čím do jeho vlastnej majetkovej sféry nebolo zasiahnuté, a preto nebolo možné považovať preskúmavané rozhodnutie za výsledok správneho trestania. Preto nebol ani dôvod na postup podľa § 194 a nasl. SSP. Správny súd poukazuje aj na nariadenie Rady ES č. 2988/95 z 18. decembra 1995 o ochrane finančných záujmov Európskych spoločenstiev (ďalej len „Nariadenie“), z ktorého vyplýva, že: „nezrovnalosť je akékoľvek porušenie ustanovenia práva spoločenstva vyplývajúce z konania alebo opomenutia hospodárskeho subjektu, 2 4 S / 1 1 5 / 2 0 1 8 - 16 - dôsledkom čoho je alebo by bolo poškodenie všeobecného rozpočtu spoločenstiev alebo rozpočtov nimi spravovaných, buď zmenšením alebo stratou výnosov plynúcich z vlastných zdrojov vyberaných priamo v mene spoločenstiev, alebo neoprávnenou výdajovou položkou (prvá hlava čl. 1 bod 2)“. Z druhej hlavy tohto Nariadenia s názvom „Správne opatrenia a sankcie“ z čl. 4 bod 1 vyplýva, že je „všeobecným pravidlom, že pri akejkoľvek nezrovnalosti sa neprávom získaná výhoda odníme: - povinnosťou zaplatiť alebo vrátiť dlžné alebo neprávom získané sumy“. Podľa bodu 4 tohto článku „Opatrenia ustanovené v tomto článku sa nepovažujú za tresty“. Z uvedeného vyplýva, že aj v zmysle tohto Nariadenia sa povinnosť odvodu neoprávnene čerpaných verejných prostriedkov výslovne nepovažuje za sankciu, keď inak v druhej hlave, čl. 5 tohto Nariadenia je upravená možnosť uloženia správnej sankcie v rôznej forme pre úmyselnú nezrovnalosť alebo nezrovnalosť spôsobenú nedbanlivosťou. 36. Obdobne vyrubenie rozdielu dane v daňovom konaní nasledujúcom po daňovej kontrole, ktorou sa zistí nesprávne určenie dane daňovníka, nie je v zmysle daňového poriadku rozhodnutím o správnom delikte, ale rozhodnutím o povinnosti splniť si príslušným zákonom stanovenú povinnosť platenia dane. Cieľom rozhodovania v oboch prípadoch je dosiahnutie stavu súladného so zákonom bez toho, aby bola uložená sankcia za zistené konanie nesúladné so zákonom, t.j. bez potrestania subjektu, ktorý konal v rozpore/nad rámec zákona. Vyvodzovanie administratívno-právnej zodpovednosti formou sankčného postihu (pokuty) za spáchanie správneho deliktu vymedzeného v § 154 Zákona č. 563/2009 Z.z. o správe daní (daňový poriadok) v znení neskorších predpisov je riešené osobitne v § 155 a nasledujúcich cit. zákona tak, ako je osobitne riešená sankčná zodpovednosť aj podľa zákona č. 523/2004 Z.z. v § 32. Z vyššie uvedených dôvodov nepovažoval správny súd preskúmavané rozhodnutie o uložení odvodu finančných prostriedkov za porušenie finančnej disciplíny v zmysle § 31 ods. 1 písm. b) zákona č. 523/2004 za rozhodnutie o správnom delikte a o uložení sankcie, t.j. za výsledok správneho trestania.. 37. Ako nedôvodnú vyhodnotil správny súd aj námietku žalobcu o uplynutí lehoty na uloženie sankcie (bod 10). Argumentácia žalobcu, že začiatok lehoty na uloženie sankcie podľa § 31 ods. 14 zákona č. 523/2004 Z.z. bolo potrebné počítať od ukončenia každej jednotlivej administratívnej kontroly ním predložených žiadostí o zúčtovanie zálohových platieb nemá oporu v citovanom zákonnom ustanovení. Ním je počiatok plynutia päť ročnej lehoty na uloženie odvodu za porušenie finančnej disciplíny viazaný na „deň preukázaného zistenia porušenia disciplíny“ a nie na „deň ukončenia administratívnej kontroly“, ako sa žalobca mylne domnieva. Pre určenie začiatku plynutia uvedenej subjektívnej premlčacej lehoty je rozhodujúci okamih preukázaného zistenia porušenia finančnej disciplíny, a nie okamih zistenia porušenia finančnej disciplíny kontrolným orgánom. Z § 24d ods. 2 písm. b) zákona č. 528/2008 Z.z. vyplýva, že zamestnanci riadiaceho orgánu sú pri vykonávaní administratívnej kontroly povinní oboznámiť kontrolovaný subjekt, t.j. žalobcu so závermi administratívnej kontroly, ktorým je v zmysle § 24e ods. 1 cit. zákona Záznam z administratívnej kontroly, ktorý obsahuje zoznam dokladov a iných písomností vzťahujúcich sa k predmetu administratívnej kontroly, opis zistených nedostatkov a závery vyvodené zo zistení. Záznam z administratívnej kontroly je dôkazným prostriedkom, ktorý, ak má na jeho základe začať administratívne konanie, musí byť žalobcovi spolu s posudzovanými dokladmi doručený, pretože pred začatím administratívneho konania sa vyžaduje jeho písomné vyjadrenie k záverom administratívnej kontroly v zmysle § 24e ods. 2 zákona č. 528/2008 Z.z.. Z uvedeného potom logicky vyplýva, že za preukázané zistenia 2 4 S / 1 1 5 / 2 0 1 8 - 17 - možno považovať len také, s ktorými bol žalobca oboznámený, t.j. dňom preukázaného zistenia porušenia finančnej disciplíny je deň, keď mu bol „Záznam z administratívnej kontroly doručený. Tvrdenie žalobcu, že päť ročnú lehotu na uloženie odvodu treba počítať zvlášť vo vzťahu ku každej administratívnej kontrole ním podaných žiadostí o zúčtovanie zálohových platieb nemalo oporu v uzavretej zmluve. S ohľadom na dohodnutý spôsob zúčtovávania zálohových platieb poskytnutého NFP priebežne (čl. 16 bod 4.5 VZP) a nárok žalobcu na vyplatenie príslušnej platby len v rozsahu, v akom poskytovateľ rozhodne o oprávnenosti výdavkov Projektu (čl. 16 bod 4.15 VZP) sa správny súd stotožnil s tvrdením žalovaného, že napriek priebežne vykonávaným administratívnym kontrolám jednotlivých žiadostí žalobcu o zúčtovanie zálohových platieb mohol poskytovateľ čerpanie verejných prostriedkov nad rámec oprávnenia vymedzeného Zmluvou vyhodnotiť až po ukončení Projektu, t.j. po predložení poslednej žiadosti žalobcu o zúčtovanie zálohovej platby č. XXXXXXXXXXXXXX dňa 4. júla 2013, pretože až na základe tejto žiadosti bolo možné komplexne zistiť rozsah a charakter výdavkov, ktorých použitie v súvislosti s realizovaným Projektom žalobca vyúčtoval na vrub zálohovo poskytnutého NFP. Uvedený postup žalovaného bol zároveň súladný s čl. 3 bod 1 ods. 2 druhá veta Nariadenia (V prípade pokračujúcej alebo opakujúcej sa nezrovnalosti, premlčacia doba začína plynúť odo dňa, keď sa nezrovnalosť skončila. V prípade mnohoročných programov plynie premlčacia doba až do úplného skončenia programu.). Z uvedeného potom vyplýva, že počiatok plynutia lehoty podľa § 31 ods. 14 zákona č. 523/2004 Z.z. je totožný s dňom doručenia Záznamu z administratívnej kontroly k žiadosti o zúčtovanie zálohovej platby č. XXXXXXXXXXXXXX, ktorá bola ukončená dňom 30. mája 2014. Hoci doručenie Záznamu z uvedenej administratívnej kontroly žalobca nespochybnil, z jeho vyjadrenia, ani z obsahu administratívneho spisu nebolo možné zistiť konkrétny dátum doručenia Záznamu z tejto administratívnej kontroly, pretože administratívny spis neobsahoval doručenky. Pre účely posúdenia dôvodnosti tejto žalobnej námietky však považoval správny súd za dostatočné zistenie, že administratívna kontrola k poslednej predloženej žiadosti o zúčtovanie zálohových platieb č. XXXXXXXXXXXXXX bola ukončená 30. mája 2014, čo znamená, že Záznam z nej mohol byť žalobcovi doručený najskôr dňom jej ukončenia, t.j. najskôr 30. mája 2014. Prvostupňový orgán verejnej správy o povinnosti odviesť verejné finančné prostriedky čerpané nad rámec oprávnenia rozhodol rozhodnutím z 27. marca 2018, ktoré bolo rozhodnutím žalovaného potvrdené. Napadnuté rozhodnutie žalovaného nadobudlo právoplatnosť 11. júla 2018. K uvedenému dňu päť ročná subjektívna lehota na uloženie odvodu, ktorú možno počítať najskôr od 30. mája 2014 neuplynula, naopak, sankcia bola uložená v priebehu plynutia päť ročnej lehoty odo dňa preukázaného zistenia porušenia finančnej disciplíny, a preto nebolo možné tejto žalobnej námietke priznať úspech. 38. Žalobcom namietané porušenie zásady súčinnosti (bod 11) nemá oporu v priebehu administratívneho konania. Správny orgán konal v súčinnosti so žalobcom, keď mu doručil Oznámenie o začatí správneho konania dňa 2. februára 2018, oboznámil ho s jeho právami, najmä s právom predkladať dôkazy a podávať návrhy na vykonanie dokazovania a následne podaním z 9. marca 2018 mu umožnil vyjadriť sa k podkladom rozhodnutia. K porušeniu zásady súčinnosti nedošlo ani v dôsledku nenariadenia žalobcom navrhovaného ústneho pojednávania. Z § 21 ods. 1 Správneho poriadku vyplýva, že správny orgán nariadi ústne pojednávanie, ak to vyžaduje povaha veci, najmä, ak sa tým prispeje k jej objasneniu alebo ak to ustanovuje osobitný zákon. Žalobca v podanej správnej žalobe neuviedol žiadny dôvod v zmysle cit. zákonného ustanovenia, pre ktorý bolo potrebné nariadiť v predmetnej veci pojednávanie a ani žiadnu argumentáciu, ktorá by nasvedčovala tomu, že taký dôvod bol 2 4 S / 1 1 5 / 2 0 1 8 - 18 - naplnený. Preto správny súd vyhodnotil túto žalobnú námietku ako všeobecnú, ktorá bola de facto len vyjadrením nesúhlasu žalobcu s rozhodnutiami vydanými v administratívnom konaní. Vyjadrenie nesúhlasu však nie je dostatočné na to, aby mohol správny súd dospieť k záveru, že žalobou napadnuté rozhodnutie je v rozpore so zákonom, konkrétne s § 21 Správneho poriadku. S podanými žiadosťami o zúčtovanie zálohových platieb poskytnutého v NFP žalobca sám predkladal zoznam výdavkov, ktoré použil z nenávratného finančného príspevku, takže tieto skutočnosti mu boli známe a neboli sporné. Vyriešenie otázky, či išlo o výdavky oprávnené je vecou ich posúdenia podľa predpisov a zmluvných dojednaní, ktorými sa ich používanie riadilo. Povaha tejto veci teda nariadenie ústneho pojednávania nevyžaduje. Nariadenie ústneho pojednávania nebolo odôvodnené ani charakterom administratívneho konania a v ňom vydaných rozhodnutí, pretože nešlo o rozhodovanie v správnom trestaní. Pokiaľ žalobca v podanej správnej žalobe tvrdil, že rozhodnutie žalovaného aj prvostupňové rozhodnutie sú vecne nesprávne, pretože sú vydané na základe nedostatočne zisteného skutkového stavu veci, toto tvrdenie nepodoprel žiadnou vecnou skutkovou a právnou argumentáciou, ktorá by mohla byť podrobená preskúmaniu, pretože žalobca neuviedol žiadne konkrétne tvrdenia, v čom nebol skutkový stav veci zistený dostatočne alebo správne a v čom hodnotenie dôkazov nezodpovedá ich obsahu alebo zásadám logického uvažovania. Preto takto formulovanú žalobnú námietku nemohol správny súd pre jej nekonkrétnosť preskúmať. Z § 182 ods. 1 písm. e) SSP vyplýva, že konkrétne skutkové a právne dôvody, na základe ktorých považuje žalobca žalobou napadnuté rozhodnutie za nezákonné, musia byť obsahom podanej správnej žaloby. Správny súd nie je oprávnený za žalobcu tvrdené dôvody nezákonnosti z obsahu administratívneho spisu vyhľadávať a dopĺňať, resp. nahrádzať skutkovú a právnu argumentáciu žalobcu, ktorá mala byť obsahom ním podanej správnej žaloby, ktorou je správny súd viazaný. 39. Nebolo možné vyhovieť ani žalobnej námietke nezákonnosti napadnutého rozhodnutia, ktorá mala spočívať vo formálnosti správneho konania (bod 12). Žalobca nesúhlasil s tým, že žalovaný ako z podkladu svojho rozhodnutia vychádzal zo Záznamov z administratívnych kontrol jednotlivých žiadostí o zúčtovanie zálohových platieb. Tvrdil, že správny orgán mal sám zistiť, či došlo k porušeniu finančnej disciplíny. Žalobca pritom ale nenamieta legitímnosť vykonaných administratívnych kontrol, a teda ani legitímnosť Záznamov o ich výsledku. Voči skutočnostiam zisteným administratívnou kontrolou jednotlivých žiadostí o zúčtovanie zálohovej platby, ktoré boli v odôvodnení rozhodnutia žalovaného podrobne uvedené, neuplatnil v podanej správnej žalobe, ale ani v priebehu administratívneho konania žiadne konkrétne vecné námietky. Prvostupňový orgán verejnej správe pritom v Oznámení o začatí správneho konania z 30. januára 2018 žalobcu upozornil na jeho práva ako účastníka administratívneho konania vrátane jeho práva na predkladanie dôkazov, navrhovanie dôkazov a tiež mu bola daná možnosť vyjadriť sa pred vydaním rozhodnutia k jeho podkladom. Podkladom pre vydanie rozhodnutí v administratívnom konaní boli Záznamy z jednotlivých administratívnych kontrol. Sú výsledkom dôkazného procesu poskytovateľom NFP povereného kontrolného orgánu (SIA a IA) ako dôkazný prostriedok, ktorý bol v následnom administratívnom konaní prvostupňovým aj druhostupňovým orgánom verejnej správy vyhodnotený podľa jeho obsahu a v rámci ich oprávnenia hodnotiť dôkazy podľa svojej úvahy, a to jednotlivo aj vo vzájomných súvislostiach. Žalovaný (aj prvostupňový orgán verejnej správy) podrobil jednotlivé zistenia z administratívnej kontroly svojmu vlastnému posúdeniu so záverom, že išlo o zistenia správne, a preto sa s nimi stotožnil. Námietky formálnosti konania preto s ohľadom na vyššie uvedené nemali vecný základ. 2 4 S / 1 1 5 / 2 0 1 8 - 19 - 40. Na základe uvedeného správny súd po preskúmaní žalobou napadnutého rozhodnutia dospel k záveru, že žaloba nebola dôvodná, a preto ju podľa § 190 SSP zamietol. 41. O náhrade trov konania rozhodol správny súd podľa § 167 ods. 1 SSP (a contrario), podľa ktorého má právo na náhradu trov konania v správnom súdnictve len taký žalobca, ktorý bol v konaní celkom alebo z časti úspešný. V tomto prípade žalobca v konaní úspešný nebol, a preto mu správny súd právo na náhradu trov konania nepriznal. Toto rozhodnutie prijal senát pomerom hlasov 3 : 0 (§ 139 ods. 4 SSP). Poučenie: Toto rozhodnutie nadobudne právoplatnosť doručením. Proti tomuto rozhodnutiu je prípustná kasačná sťažnosť, ktorú môže podať účastník konania, ak bolo rozhodnuté v jeho neprospech, pričom ju musí podať v lehote jedného mesiaca od doručenia rozhodnutia. Kasačná sťažnosť sa podáva na tunajšom súde. Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený vyššie pod písm. g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), d) návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet 2 4 S / 1 1 5 / 2 0 1 8 - 20 - rovnopisov a príloh, správny súd vyhotoví kópie podania na trovy toho, kto podanie urobil.

